OpenLLM-France/wikimedia huggingface dataset:
# Al-Muqaddassí

Abu-Abd-Al·lah Muhàmmad ibn Àhmad ibn Abi-Bkar Xams-ad-Din al-Muqaddassí o al-Maqdissí (àrab: أبو عبد الله محمد بن امحد بن أبي بكر شمس الدين المقدسي, Abū ʿAbd Allāh Muḥammad b. Aḥmad b. Abī Bakr Xams ad-Dīn al-Muqaddassī o al-Maqdisī), més conegut simplement com al-Muqaddassí o al-Maqdissí (Jerusalem, 945 o 946 - el Caire, 990), fou un viatger i geògraf àrab.
Va estudiar dret de jove i va fer la peregrinació a la Meca i després va decidir dedicar-se a la geografia pel que va començar una sèrie de viatges per acumular informació, que va començar a plasmar per escrit el 985.
És l'autor d'algunes obres entre les quals, أحسن التقاسيم في معرفة الأقاليم, Aḥsan at-Taqāsīm fi-maʿrifat al-aqālīm, El millor repartiment per al coneixement de les províncies, que és una descripció de l'Occident musulmà al segle x.
Va morir vers l'any 1000.

## Bibliografia

* Muqaddassi, al-. The best divisions for knowledge of the regions. A translation of Ahsan al-taqasim fi maʻrifat al-aqalim (en anglès). Traducció: Basil Anthony Collins. Garnet Publishing, 1994. ISBN 1873938144.
* Muqaddassi, al-. Description of Syria, Including Palestine (en anglès). Traducció: Guy Le Strange. Londres: Asiatic Society of Bengal, 1866. Accessible a Archive.
* Collins, Basil Anthony. Al-Muqaddasi; the Man and his Work (en anglès). Michigan Geographical Publication, 1974.

## Enllaços externs

* Al-Muqaddasi
* Al-Muqaddasi: An Encyclopaedic Scholar
* Zakariyeh Mohammed: Maqdisi: An 11th Century Palestinian Consciousness Doble Edició 22 & 23, 2005, Jerusalem
# Alexander Zickler

Alexander Zickler (nascut el 28 de febrer de 1974 en Bad Salzungen, Turíngia) és un exfutbolista professional alemany. El seu darrer equip va ser FC Red Bull Salzburg.
# Alexandre Bisson

Alexandre Charles Auguste Bisson (9 d'abril del 1848, Briouze, Orne, Baixa Normandia – 27 de gener de 1912, París) fou un important dramaturg, guionista i creador de vodevils francès.
A banda d'assolir la fama com a coautor amb Edmond Gondinet per l'obra "Un Voyage d'agrément" al Théâtre du Vaudeville a Paris, també tingué èxit als teatres de Broadway. De les seues obres, la més reconeguda és "Madame X", que fou representada a Paris, i a Broadway el 1910 amb Sarah Bernhardt en el paper principal. D'aquesta obra s'han fet nombroses adaptacions al cinema. També fou traduïda al català per Narcís Oller el mateix any de la seua publicació.

## Referències

* ↑ McLean, Lorraine Arnal. Dorothy Donnelly: a life in the theatre (en anglès). McFarland, 1999, p.91. ISBN 0786406771.
* ↑ «Cerca:Madame X» (en anglès). IMDB. [Consulta: 13∕12∕2011].
* ↑ Maseras, Alfons. Vida de Narcís Oller. El Mèdol, 1996, p.83. ISBN 8488882734.

## Enllaços externs

* http://catalogue.bnf.fr/ark:/12148/cb14653632s/PUBLIC
* http://www.guidepratiquedelorne.com/info.cfm?idinfo=1901 Arxivat 2016-03-03 a Wayback Machine.
* http://www.lesarchivesduspectacle.net/?IDX_Personne=69189
# Alfredo María Oburu Asue

Alfredo María Oburu Asue (Evinayong, 13 d'abril de 1947 - Ebebiyín, 27 d'agost de 2006) C.M.F, fou un religiós equatoguineà, bisbe claretià d'Ebebiyín.

## Biografia

Evinayong és una població de la regió continental de Guinea Equatorial que pertany a la diòcesi de Bata. Durant el mandat de Francisco Macías Nguema es va exiliar en Gabon, estudiant posteriorment filosofia i teologia a la Universitat de Brazzaville (República del Congo), i més tard a Roma, en el Claretianum, institut dels Fills de Cor Immaculat de María.
Va ser ordenat sacerdot el 22 de març de 1981, exercint en Franceville (Gabon), Kinshasa (RDC), i Yaoundé (Camerun). Va ser Superior regional dels Claretians i rector a Franceville, Gabon.
Al febrer de 2003, va ser nomenat bisbe d'Ebebiyín. Va morir el 27 d'agost de 2006 a Bata després d'una llarga malaltia renal després d'un trasplantament de ronyons a Itàlia es va fer l'impossible per evacuar-lo cap a Itàlia i va morir sortint a l'avió, El mateix President de la República de Teodoro Obiang Nguema va cancel·lar tot el seu tractament i trasplantament mèdic a Itàlia en nom del poble de Guinea Equatorial.

## Referències

* ↑ «Miguel Ángel Nguema Bee toma posesión como nuevo Obispo de Ebebiyin». PDGE - Partido Democrático de Guinea Ecuatorial. [Consulta: 21 juliol 2024].
* ↑ Entrada d'Alfred Maria Oburu Asue a catholic-hierarchy.org
* ↑ a la premsa del Vaticà Rinunce e nomine
# Aimée & Jaguar

Aimée & Jaguar és una pel·lícula dramàtica alemanya de 1999 ambientada durant la Segona Guerra Mundial, escrita i dirigida per Max Färberböck i basada en la novel·la d'Erica Fischer. Relata les vides reals de Lilly Wust i Felice Schragenheim durant aquell període. El llibre també conté fotos de les nombroses cartes que van intercanviar ambdues, i la correspondència oficial després de la guerra pel que fa a la localització de Felice.

## Argument

La pel·lícula la protagonitzen Maria Schrader, Juliane Köhler, Johanna Wokalek, Elisabeth Degen, Heike Makatsch i Detlev Buck. Explora les vides de Felice Schragenheim (Maria Schrader), una dona jueva homosexual que empra un nom fals i pertany a un moviment underground, i Lilly Wust (juliane Köhler), una dona casada (i insatisfeta) amb un soldat nazi i mare de quatre fills. Ambdues s'embarquen en una relació romàntica amorosa (iniciada per Lilly) malgrat el perill de la situació i la possibilitat que la Gestapo detingui a Felice.

## Repartiment

* Maria Schrader: Felice Schragenheim (Jaguar)
* Juliane Köhler: Lilly Wust (Aimée)
* Johanna Wokalek: Ilse
* Heike Makatsch: Klärchen
* Elisabeth Degen: Lotte
* Detlev Buck: Günther Wust
* Inge Keller: Lilly Wust (1997)
* Kyra Mladeck: Ilse (1997)
* Sarah Camp: Frau Kappler
* Klaus Manchen: Herr Kappler
* Margit Bendokat: Frau Jäger
* Jochen Stern: Werner Lause
* Peter Weck: Chefredakteur Keller
* Lia Dultzkaya: Hulda
* Dani Levy: Fritz Borchert
* Rüdiger Hacker: Ernst Biermösel

## Premis i nominacions
### Premis

* 1999. Os de Plata a la millor interpretació femenina per Maria Schrader i Juliane Köhler

### Nominacions

* 1999. Os d'Or
* 2000. Globus d'Or a la millor pel·lícula estrangera

## Rebuda

La pel·lícula va rebre molt bones crítiques, i va ser nominada a nombrosos premis alemanys, dels quals en va guanyar alguns (destacant especialment que tant Köler com Schrader van guanyar juntes l'Os de Plata a la millor actriu). També va ser nominada als Globus d'or a millor pel·lícula estrangera i va ser la pel·lícula proposada per Alemanya com a candidata als Oscars en la categoria de pel·lícula estrangera.

## Referències

* ↑ Rotten Tomatoes Reviews
* ↑ «Aimée and Jaguar». Arxivat de l'original el 2007-09-28. [Consulta: 6 juliol 2012].

## Enllaços externs

* Lloc web oficial Arxivat 2006-10-26 a Wayback Machine. (anglès)
# Ain Chkef

Ain Chkef (en àrab عين الشقف, ʿAyn ax-Xqaf; en amazic ⵄⵉⵏ ⵛⵇⴼ) és una comuna rural de la província de Moulay Yaâcoub, a la regió de Fes-Meknès, al Marroc. Segons el cens de 2014 tenia una població total de 54.477 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ain Bni Mathar

Ain Bni Mathar (en àrab عين بني مطهر, ʿAyn Bnī Maṭhar; en amazic ⵄⵉⵏ ⴱⵏⵉ ⵎⵟⵀⵕ) és un municipi de la província de Jerada, a la regió de L'Oriental, al Marroc. Segons el cens de 2014 tenia una població total de 16.289 persones. Els seus habitants són descendents dels Beni Mathar, originaris com els Maqil del sud de la regió de l'Orània a Algèria, situada a 81 km d'Oujda. En 2011 s'hi va instal·lar una Central Tèrmica de cicle combinat.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Alfio Vandi

Alfio Vandi (Santarcangelo di Romagna, Rimini, Emília-Romanya, 7 de desembre de 1955) és un ciclista italià que fou professional entre 1976 i 1988. En el seu palmarès destaca la victòria en la Classificació dels Joves del Giro d'Itàlia de 1976, la primera en què s'instaurà aquesta classificació. Fou en aquesta cursa on obtingué els millors resultats, tot i que mai aconseguí guanyar cap etapa, acabant quatre vegades entre els deu primers classificats. Altres resultats destacats foren la victòria al Giro del Vèneto de 1976 i la Milà-Torí de 1979.

## Palmarès

* 1975
** 1r a la Copa de la Pau
* 1976
** 1r al Giro del Vèneto
* 1977
** Vencedor d'una etapa a la Tirrena-Adriàtica
* 1979
** 1r a la Milà-Torí
* 1981
** 1r al Giro de la província de Reggio de Calàbria
** 1r al Memorial Nencini
** 1r a la Coppa Placci

### Resultats al Giro d'Itàlia

* 1976. 7è de la classificació general. 1r de la Classificació dels joves
* 1977. 4t de la classificació general
* 1978. 7è de la classificació general
* 1980. Abandona (20a etapa)
* 1981. 7è de la classificació general
* 1982. 12è de la classificació general
* 1983. 20è de la classificació general
* 1984. 17è de la classificació general
* 1985. Abandona (8a etapa)
* 1986. 11è de la classificació general
* 1987. 33è de la classificació general
* 1988. 31è de la classificació general

### Resultats al Tour de França

* 1979. No surt (10a etapa)
* 1983. 39è de la classificació general

## Referències

* ↑ «Alfio Vandi - Rider Statistics Giro d'Italia - By: CyclingFever.com - The International Cycling Social Network». Giro2010.cyclingfever.com. [Consulta: 10 juliol 2012].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa i biografia a museociclismo.it (italià)
# Andrea Schorta

Andrea Schorta (Zernez, Grisons, 2 d'abril de 1905 - Chur, 12 de desembre de 1990) fou un romanista suís, especialitzat en l'estudi del romanx.

## Vida i obra

Va estudiar filologia romànica a Zúric, París i Siena i es va doctorar el 1933 amb Jakob Jud a Zúric amb una tesi sobre la parla de Müstair. Des de 1925 havia esdevingut ajudant de Robert von Planta i col·laborador del Rätisches Namenbuch fent inventari dels noms de lloc i de persona dels Grisons. De 1933 a 1939 fou secretari de la Lia Rumantscha. Una gran part de la seva vida (1935-1975), la passà com a redactor i cap de redacció del Dicziunari Rumantsch Grischun.
Va publicar nombrosos articles sobre història de la llengua i sobre toponímia del romanx. També va editar textos antics, particularment textos jurídics.
La seva tasca va ser reconeguda amb el Premi de la Cultura dels Grisons (1977) i fou investit doctor honoris causa per les universitats de Berna (1964) i Innsbruck (1990).

## Publicacions

* Robert von Planta (fundador) / Andrea Schorta: Rätisches Namenbuch. Berna, 1938-
* Lautlehre der Mundart von Müstair (Münster, Kt. Graubünden). Mit ausblicken auf die sprachlichen Verhältnisse des inneren Münsterals, París, Droz, 1938 [publiació de la tesi doctoral]
* Wie der Berg zu seinem Namen kam: kleines rätisches Namenbuch mit zweieinhalbtausend geographischen Namen Graubündens, Chur-Bottmingen/Basel 1988

## Referències

* ↑ Al castell de Fürstenau (Domleschg), com recorda a "Erinnerungen an Fürstenau" (Bündner Jahrbuch 1989, 9-33)
* ↑ Liver 743-44

## Bibliografia

* Dictionnaire historique de la Suisse (biografia d'Andrea Schorta; disponible en italià, francès o alemany)
* Ricarda Liver, "Andrea Schorta zum Gedenken (1905-1990) Arxivat 2016-11-03 a Wayback Machine." [Notícia necrològica], Vox Romanica 49/50, 1990/91, p. 740-774 [amb una bibliografia de les darreres publicacions d'Andrea Schorta (1964-92) que completa una anterior publicació a la mateixa revista on apareix la bibliografia fins a 1964]
* Enllaç a l'emissió de ràdio amb motiu de la jubilació d'Andrea Schorta. Amb una foto. En romanx.
# Amulet-penjant amb cap de lleona

L'Amulet-penjant amb cap de lleona és una peça que va ser elaborada a l'època de l'Imperi Aquemènida, (en persa antic: Hakhāmanishiya), fundat per Cir II el Gran, després de vèncer l'últim rei mede (550 aC.) i estendre el seu domini per l'altiplà central de l'Iran i gran part de Mesopotàmia, fins a la seva caiguda provocada per la conquesta d'Alexandre el Gran l'any 331 aC. L'escultura s'exposa de manera permanent al Museu del Louvre, de París, que la va adquirir l'any 1952.

## Troballa

L'amulet aquemènida, va ser trobat a Vila reial de Susa, (l'Iran), on hi havia la capital de l'Imperi Persa durant l'època aquemènida.

## Característiques

* Material: ceràmica.
* Alçada : 5,70 centímetres.
* Amplada: 4,80 centímetres.

## Referències

* 1 2 «Amulette-pendentif : tête de lionne». Museu del Louvre.
# Amulio Viarengo

Amulio Viarengo (Asti, Piemont, 25 de desembre de 1902 - ?) va ser un ciclista italià, que fou professional entre 1926 i 1933. No té grans èxits esportius, però el 1928 fou setè al Giro d'Itàlia i el 1931 desè a la Volta a Catalunya. Cal remarcar també els 3r llocs al Giro del Piemont de 1928 i a la París-Tours del 1932.

## Palmarès

* 1926
** 1r a la Copa Ucat

### Resultats al Giro d'Itàlia

* 1928. 7è de la classificació general
* 1929. 36è de la classificació general

### Resultats al Tour de França

* 1931. Abandona (12a etapa)
* 1932. 38è de la classificació general
* 1933. Abandona (1a etapa)

## Referències

* ↑ «VIARENGO Amulio». [Consulta: 2 desembre 2022].
* ↑ «Cycling Museum - Amulio VIARENGO». [Consulta: 2 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl
# Ajinomoto

Ajinomoto és una empresa alimentària i biotecnològica japonesa que produeix condiments, olis de cuina, aliments congelats, begudes, edulcorants, aminoàcids i productes farmacèutics.
AJI-NO-MOTO (味の素, "essència del gust") és el nom comercial del producte original de glutamat monosòdic (MSG) de la companyia.
La seu central de la companyia es troba a Chūō, Tòquio.
Ajinomoto opera a 35 països i dona feina a prop de 32.734 persones a partir de 2017. Els seus ingressos anuals en l'any fiscal de l'any 2017 se situen al voltant de 10.500 milions de dòlars EUA.

## Referències

* ↑ Sand, Jordan «A Short History of MSG». Gastronomica, 5, 4, 2005, pàg. 38–49. DOI: 10.1525/gfc.2005.5.4.38. JSTOR: 10.1525/gfc.2005.5.4.38. De subscripció o mur de pagament
* ↑ Ajinomoto (1 novembre 2004). "Toward the realization of "Ajinomoto Group Zero Emissions" Chuo Ace Logistics Corporation achieves "Green Management Certification" Chuo Ace Logistics Corporation promotes environmentally friendly logistics". Nota de premsa. Consulta: 12 febrer 2010. Arxivat 13 de setembre 2017 a Wayback Machine. «Còpia arxivada». Arxivat de l'original el 2017-09-13. [Consulta: 31 gener 2021].

## Enllaços externs

* Ajinomoto - Lloc web oficial
# Altamont (Kansas)

Altamont és una població dels Estats Units a l'estat de Kansas. Segons el cens del 2000 tenia 1.092 habitants.

## Demografia

Segons el cens del 2000, Altamont tenia 1.092 habitants, 427 habitatges, i 303 famílies. La densitat de població era de 261,9 habitants per km².
Dels 427 habitatges en un 35,8% hi vivien nens de menys de 18 anys, en un 60% hi vivien parelles casades, en un 8,2% dones solteres, i en un 29% no eren unitats familiars. En el 26,5% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,05.
Per edats la població es repartia de la següent manera: un 29% tenia menys de 18 anys, un 6,3% entre 18 i 24, un 25,5% entre 25 i 44, un 20,7% de 45 a 60 i un 18,5% 65 anys o més.
L'edat mediana era de 36 anys. Per cada 100 dones de 18 o més anys hi havia 82,8 homes.
La renda mediana per habitatge era de 32.431 $ i la renda mediana per família de 40.987 $. Els homes tenien una renda mediana de 30.694 $ mentre que les dones 22.019 $. La renda per capita de la població era de 14.895 $. Entorn del 5,2% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altamont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Altamont». American Fact Finder. Oficina del Cens dels Estats Units, 12-01-2010.
# Altamont (Utah)

Altamont és un poble del Comtat de Duchesne a l'estat de Utah (Estats Units d'Amèrica).

## Demografia

Segons el cens del 2000, Altamont tenia 178 habitants. , 58 habitatges, i 44 famílies. La densitat de població era de 429,5 habitants per km².
Dels 58 habitatges en un 46,6% hi vivien nens de menys de 18 anys, en un 63,8% hi vivien parelles casades, en un 8,6% dones solteres, i en un 24,1% no eren unitats familiars. En el 22,4% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,64.
Per edats la població es repartia de la següent manera: un 38,8% tenia menys de 18 anys, un 9,6% entre 18 i 24, un 20,2% entre 25 i 44, un 20,8% de 45 a 60 i un 10,7% 65 anys o més.
L'edat mediana era de 26 anys. Per cada 100 dones de 18 o més anys hi havia 81,7 homes.
La renda mediana per habitatge era de 28.750 $ i la renda mediana per família de 29.250 $. Els homes tenien una renda mediana de 32.750 $ mentre que les dones 20.833 $. La renda per capita de la població era de 10.814 $. Entorn de l'11,1% de les famílies i el 12,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Altamont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Altamont». American Fact Finder. Oficina del Cens dels Estats Units, 12-01-2010.
# Alfredo Devincenzi

Alfredo Devincenzi (9 de juny de 1907 - ?) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1934.

## Referències

* ↑ Alfredo Devincenzi Fitxa i estadístiques a la FIFA
* ↑ Perfil a Inter.it
# Anna Bach Valls

Anna Bach Valls (Moià, 1994) és una enginyera informàtica, matemàtica i dibuixant catalana.
Va estudiar enginyeria informàtica i matemàtiques a la Universitat de Barcelona. Des del 2020 és analista de dades a la companyia de videojocs Scopely. Des de llavors també dibuixa per fer divulgació científica a través d'Instagram. És una de les científiques que a través del Projecte Hypatia l'abril del 2023 aniran a un desert d'Utah per estudiar les condicions de Mart des d'un paisatge geològicament similar.

## Referències

* 1 2 «Anna Bach: “Dibujo la mujer trabajadora en tono positivo”» (en castellà), 03-03-2021. [Consulta: 27 febrer 2023].
* ↑ «Anna Bach Valls» (en castellà). [Consulta: 27 febrer 2023].
* ↑ 324cat. «Les Hypatia, les 9 científiques catalanes que tenen molt a descobrir i molt a dir», 11-02-2022. [Consulta: 27 febrer 2023].
# Anna Plichta

Anna Plichta (Krzywaczka, voivodat de Petita Polònia, 10 de febrer de 1992) és una ciclista polonesa retirada.
Des que es va professionalitzar l'any 2016, va formar part de diferents equips com l'eslovè BTC City Ljubljana (2016), els neerlandesos WM3 Pro Cycling Team (2017) i Boels Dolmans Cyclingteam (2018), l'estatunidenc Trek - Segafredo (2019 i 2020) i des del 2021 del belga Lotto - Soudal Ladies. Va participar en dues proves als Jocs Olímpics de Rio de 2016 i als de Tokyo de 2020. Els anys 2019 i 2020 va assolir la primera posició en el Campionat de Polònia de ciclisme en contrarellotge.
Anna Plichta es va retirar del ciclisme professional a finals del 2021.

## Palmarès

* 2019
** Campiona de Polònia en contrarellotge
* 2020
** Campiona de Polònia en contrarellotge

## Referències

* ↑ «Anna PLICHTA» (en anglès). Cycling Museum. [Consulta: 22 gener 2023].
* 1 2 «Anna Plichta» (en anglès). Procyclingstats. [Consulta: 22 gener 2023].
* ↑ Archives, Cycling. «Anna Plichta» (en anglès). [Consulta: 22 gener 2023].
* ↑ «Anna Plichta retires from pro cycling» (en anglès). Lotto Dstny. [Consulta: 22 gener 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Anne de Xainctonge

Anne de Xainctonge (Dijon, 21 de novembre de 1567 - Dole, 8 de juny de 1621) fou una religiosa francesa, fundadora de les Religioses de la Companyia de Santa Úrsula de Dole. Ha estat proclamada venerable per l'Església catòlica.

## Biografia

Anne nasqué en una família aristocràtica: era filla d'un conseller del Parlament de Dijon. Va conèixer els jesuïtes de Dijon i va pensar de crear un institut similar que ensenyés les nenes. Tot i que n'havia alguns a França, totes eren congregacions i ordes femenins de clausura, dedicades a la formació de noies nobles i de bona família. Xainctonge volia que el seu institut fos format per una comunitat de docents que visquessin cristianament, segons l'Evangeli, però sense fer vots o viure en clausura, a la manera de les ursulines d'Àngela Merici.
A França, les comunitats ursulines adoptaven la Regla de Sant Agustí i vivien en comunitat monàstiques. Xainctonge marxà a Dole, possessió espanyola, i hi fou autoritzada a fundar una confraria d'ursulines seculars segons la regla de la comunitat de Tournon, que derivava de la de les ursulines de Ferrara.
Després de fundar l'escola de Dole, Xainctonge fundà altres set i morí als 53 anys, en 1621.
El 24 de novembre de 1900 se n'incoà la causa de canonització. El 14 de maig de 1991 fou promulgat el decret de virtuts heroiques d'Anne de Xainctonge i fou proclamada venerable, continuant-ne el procés per a la beatificació.

## Notes

* ↑ Hagiography Circle

## Bibliografia

* Marie-Amélie Le Bourgeois, Les Ursulines d'Anne de Xainctonge (1606), Saint-Étienne 2003. ISBN 2-86272-265-0.
# Alicates de punta

Les alicates de punta o alicates de punta fina, són unes alicates de subjecció (i de vegades tall) usades pels electricistes i altres artesans per doblegar, reposicionar i, de vegades, tallar filferros.
Gràcies a la seva forma allargada, són útils per agafar objectes en cavitats on els cables, femelles cargols o altres materials s'han encallat o són inaccessibles per als dits o altres mitjans.

## Vegeu també

* Alicates
* Alicates de tall
* Tenalles

## Referències

* ↑ James E. Duffy; Robert Scharff. Auto Body Repair Technology, 4e. Cengage Learning, 1 març 2003, p. 95–. ISBN 978-0-7668-6272-2 [Consulta: 15 març 2013].
# Alice

«Alice» té aquests significats:
* Cinema: Alice (pel·lícula), del 1990, dirigida per Woody Allen
* Televisió:
** Alice (sèrie), sitcom estatunidenca (1976-1985)
** Alice (minisèrie), minisèrie canadenca (2009)
* Toponímia:
** Alice (Dakota del Nord), localitat estatunidenca
** Alice (Texas), localitat estatunidenca
** Alice Springs, ciutat australiana
* Ciència: ALICE, Gran Experiment al Col·lisionador d'Ions
* Informàtica: Matra Alice, microordinador comercialitzat a França
* Música:
** Alice Cooper, banda de glam rock estatunidenca
** Alice In Chains, grup de rock alternatiu estatunidenc
* Asteroides: (291) Alice
Viccionari
# Antena de Oro 1964

L'Edició dels Premis Antena de Oro, concedits per l'Agrupació Sindical de Ràdio i Televisió en un acte al saló del Club Pueblo presidit per de Manuel Aznar Acedo, Emilio Romero Gómez, Luis Arranz i José Castelló el 6 de maig de 1964, però corresponents a l'any 1963, va guardonar:

## Ràdio

* José María Tarrasa
* Carlos Fuertes Peralba
* Rafael Bravo Morata
* Matías Prats Cañete
* Maruja Callaved
* Domingo del Moral
* Tota Alba
* Manuel Tierno Millán
* Isidoro Martín Pascual
* Antonio G. Calderón

## Televisió

* Enrique Rubio Ortiz
* Enrique Domínguez Millán
* Federico Gallo Lacárcel
* Blanca Álvarez Mantilla
* Benjamín del Castillo
* Manuel Carballo García de la Chica
* Pedro Amalio López

## Especials

* Julita Calleja
* Gerardo Esteban Peñalva
* David Cubedo
* Jesús Álvarez

## Referències

* ↑ Concesión de la Antena de Oro 1963, ABC, 7 de maig de 1964, pàgines 89 i 90